''आप को भूख लगी होगी. . .चलिए कहीं कुछ खाते-पीते हैं।'' कार रोकती हुई कहती-कहती हूँ मैं। एक धमाका मेरे सिर की नसों में उतर गया है। मेरा सिर झुक गया है, आँखें बंद हो गईं हैं, यह क्या हो रहा है?. . .क्या समय की कोई दरार मुझे भी लील रही है? आँखें खुलेंगी और पाऊँगी कि मैं बाईसवीं सदी में हूँ। मैं ने आँखें खोल दी हैं. . .सब कुछ वही है, कुछ भी तो बदला नहीं है, बस! दूर सामने धुआँ-सा उठ रहा है और धुएँ के साथ-साथ उठ रहीं हैं चीखें।